Diari Oficial de la Generalitat Valenciana


Sumari del DOGV 124, del 06-10-1983 (1983/802424)

REIAL DECRET 2.421/1983, de 28 de juliol, sobre traspàs de funcions i serveis de l'Administració de l'Estat a la Comunitat Valenciana en matèria de Mutualitats no integrades en la Seguretat Social.
-----------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/rd/1983/07/28/2421/dof/vci/html**

### Dades del document

Número de DOGV
:   124

Data del DOGV
:   06-10-1983

Secció del DOGV
:   ADMINISTRACIÓ DE L?ESTAT

Número del document
:   1983/802424


Data del document
:   28-07-1983

Organisme emissor


Tipus de document
:   Reial decret

Reial Decret 2421/1983, de 28 de juliol, sobre traspàs de funcions i serveis de l'Administració de l'Estat a la Comunitat Valenciana en matèria de Mutualitats no integrades en la Seguretat Social.  
L'Estatut d'Autonomia de la Comunitat Valenciana, aprovat per Llei Orgànica 5/1982, d'1 de juliol, en l?article 31.21, assigna a la Comunitat Autònoma la competència, exclusiva en matèria de Mutualitats no integrades en la Seguretat Social. Consegüentment, és procedent de traspassar a aquesta Comunitat Autònoma les funcions i serveis de l'Estat inherents a tal competència.   
La Comissió Mixta, prevista en la disposició transitòria quarta de l'Estatut d'Autonomia, ha procedit a concretar els corresponents serveis de l'Estat que han de ser objecte de traspàs a la Comunitat Autònoma, i ha adoptat l?acord escaient en sessió del Ple celebrat el dia 27 de juny de 1983.   
En atenció a aquests motius, i en compliment del que estableix la disposició transitòria quarta de l'Estatut d'Autonomia de la Comunitat Valenciana, a proposta dels Ministres de Treball i Seguretat Social i d'Administració Territorial, i amb la deliberació prèvia del Consell de Ministres del dia 27 de juliol de 1983,   
DECRETE:   
Article 1.r   
S'aprova l'acord de la Comissió Mixta, prevista en la disposició transitòria quarta de l'Estatut d'Autonomia de la Comunitat Valenciana, pel qual es transfereixen funcions de l'Estat en matèria de Mutualitats no integrades en la Seguretat Social a la Comunitat Valenciana i s'hi traspassen els corresponents serveis i institucions i mitjans personals, materials i pressupostaris precisos per a l'exercici de aquelles.   
Article 2.n  
1. Conseqüentment, queden transferides a la Comunitat Valenciana les funcions a què fa referència l'acord inclòs com a annex I d'aquest Reial Decret i traspassats a aquella els serveis i els béns, drets i obligacions, així com els crèdits pressupostaris i documentació i expedients que hi figuren en les relacions adjuntes al propi acord de la Comissió Mixta, en els termes i condicions que s'hi especifiquen.   
2. L'annex II d'aquest Reial Decret recull les disposicions legals afectades per la present transferència.   
Article 3.r  
Els traspassos a què fa referència aquest Reial Decret tindran efectivitat a partir del dia 1 de juliol de 1983, assenyalat en l'acord de la Comissió Mixta, i quedaran convalidats a aquests efectes tots els actes administratius destinats al manteniment dels serveis en el mateix règim i nivell de funcionament que tinguen en el moment de l'adopció de l'acord que es transcriu com a annex I d'aquest Reial Decret i que, si és el cas, hagués dictat el Ministeri de Treball i Seguretat Social fins la data de publicació del present Reial Decret.   
Article 4.t  
Aquest Reial Decret entrarà en vigor el mateix dia de la seua publicació al Butlletí Oficial de l'Estat.   
Donat a Madrid, a 28 de juliol de 1983.   
El Ministre de la Presidència,  
JAVIER MOSCOSO DEL PRADO Y MUÑOZ   
JOAN CARLES R.  
ANNEX I  
El Sr. Gonzalo Puebla de Diego i la Sra. María Blanca Blanquer i Prats, Secretaris de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana,   
CERTIFIQUEN:   
Que en la sessió plenària de la Comissió celebrada el dia 27 de juny de 1983 fou adoptat acord sobre traspàs de funcions i serveis de l'Administració de l'Estat a la Comunitat Valenciana en matèria de Mutualitats no integrades en la Seguretat Social, en els termes expressats a continuació.   
A) Referència a normes constitucionals i estatutàries i legals en què s'empara la transferència   
L'Estatut d'Autonomia per a la Comunitat Valenciana, aprovat per Llei Orgànica 5/1982, d'1 de juliol, en l?article 31.21, atribueix a la Comunitat Autònoma la competència exclusiva sobre Mutualisme no integrat en el sistema de la Seguretat Social, respectant la legislació mercantil.   
D'altra banda, l'article 149.1.11.ª de la Constitució atribueix a l'exclusiva competència de l'Estat les bases d'ordenació de l'assegurança. D'una altra, l'Estatut d'Autonomia de la Comunitat Valenciana, en l'article 32.1.4, atribueix a la Comunitat Autònoma el desplegament legislatiu i l'execució de l'ordenament de les assegurances.   
Sobre la base d'aquestes previsions constitucionals i estatutàries és legalment possible que la Comunitat Valenciana tinga competències en les matèries de Mutualitats no integrades en la Seguretat Social, per la qual cosa es procedeix a operar ja en aquest camp de transferències de funcions i serveis de tal índole a aquella, iniciant i completant així el procés.   
B) Funcions de l'Estat que assumeix le Comunitat Autònoma i identificació dels serveis que s'hi transpassen   
1.r Són transferides a la Comunitat Valenciana dins del seu àmbit territorial, en els termes del present acord i dels Decrets i altres normes que el facen efectiu i es publiquen al Butlletí Oficial de l'Estat, les següents funcions que realitzava l'Estat.   
En matèria de Mutualisme no integrat en la Seguretat Social i a l'empar de l'article 31.21 de l?Estatut d'Autonomia de la Comunitat Valenciana i de l'article 149.1.11.ª de la Constitució:   
a) L'aprovació de la constitució, classificació i registre de les Entitats.   
b) Vigilància, inspecció i control del seu funcionament.   
c) Autorització d'absorcions, fusions i dissolucions d'aquestes.   
2.n L'exercici de les funcions que s'hi traspassen es limitarà a les Mutualitats no integrades en la Seguretat Social que tinguen el domicili social en l'àmbit territorial de la Comunitat Valenciana, així com a les Federacions, Associacions o Agrupacions d'aquestes Entitats, sempre que acomplesquen el mateix requisit territorial.   
A tals efectes, es consideren Mutualitats no integrades en la Seguretat Social les Associacions actualment sotmeses a la Llei de 6 de desembre de 1941 que amb aquella denòminació o qualsevol altra, exerceixen una modalitat de previsió de caràcter social o benèfic i sense caràcter lucratiu, encaminada a protegir els seus associats o llurs béns contra circumstàncies o esdeveniments de caràcter fortuït i previsible, a què són exposades mitjançant aportacions directes dels associats o procedents d'altres Entitats o persones protectores.   
3.r No havent-hi unitats administratives a nivell provincial que facen les funcions que es traspassen i no estant atribuïdes amb caràcter exclusiu a unitats concretes les funcions corresponents a les Mutualitats que s'hi traspassen, no és procedent el traspàs d'unitats orgàniques ni de persones, tant dels Serveis provincials com dels Serveis centrals.   
C) Competències, funcions i serveis que es reserva l?Administració de l'Estat.   
1. Resfaran en el Ministeri de Treball i Seguretat Social les competències inclòses en l'apartat anterior respecte de les Entitats que, malgrat tenir la seu en el territori de la Comunitat Autònoma, hi actuen en substitució de les Entitats gestores de la Seguretat Social en la gestió de les contingències corresponents del règim general o dels règims especials de la Seguretat Social, a què fa referència l'article 1.r del Reial Decret 1.879/1978, de 23 de juny, així com respecte d'aquelles Entitats que col·laboren en la gestió de la Seguretat Social, per conceptuar-se totes integrades en aquesta darrera.   
2. Queda reservat dins del Ministeri d'Economia i Hisenda, a la Direcció General d'Assegurances, en tant que pertoque a aquesta la vigilància, el control i la inspecció del compliment de l'ordenació de l'Assegurança, la facultat d'informe preceptiu i vinculant a què fan referència els articles 26 i 27 del Reglament de 26 de maig de 1943, que amb caràcter previ a la constitució de l'Entitat determina si aquesta és inclòsa o no en l'àmbit d'aplicació de la legislació reguladora de l'assegurança privada.   
D) Funcions en què han de concórrer l'Administració de l'Estat i la Comunitat Autònoma i forma de cooperació.   
1. Les funcions de vigilància i inspecció que s'exerceixen a través de la Inspecció d'Entitats de la Seguretat seguirà exercint-les la Inspecció de Treball, que actuarà ja per iniciativa pròpia, d'acord, amb les directrius generals de la Comunitat, ja per ordres concretes d'inspecció per a casos particulars, sense perjudici de la competència normativa que en aquesta matèria ostenta la Comunitat Autònoma.   
2. Amb l'objectiu d'integració en la relació d'Entitats de Previsió Social existents fora de l'àmbit territorial de la Comunitat Autònoma, els òrgans competents d'aquesta remetran semestralment al Ministeri de Treball i Seguretat Social les altes i baixes d'Entitats de Previsió i detall de les variacions que es produesquen en el Registre Especial d'aquesta classe d'Entitats que a tal efecte es duga en la Comunitat. Igualment, les dades estadístiques que li siguen sol·licitades, segons qüestionari que en el seu cas s'establesca.   
3. L'Administració de l'Estat, a instància de la Comunitat Autònoma o a petició dels mutualistes residents fora del territori d'aquesta, podria inspeccionar, a efectes de tutela dels drets dels mutualistes esmentats, els centres o activitats dels Munts de Pletat radicats o realitzades, respectivament, fora del territori de la Comunitat Autònoma, i donar compte de les actuacions als òrgans competents d'aquesta, tot això sense perjudici de l'alta inspecció que correspon exercir a l'Administració de l'Estat.   
E) Béns, drets i obligacions de l'Estat que s'hi traspassen   
No n'hi ha.   
F) Personal adscrit als Serveis i Institucions que s?hi traspassen   
No n'hi ha.   
G) Llocs de treball vacants que s'hi traspassen   
No n'hi ha.   
H) Valoració definitiva de les càrregues financeres dels Serveis traspassats.   
El cost efectiu que, segons la liquidació del pressupost de despeses per a 1982, pertoca als serveis transferits per aquest Reial Decret a la Comunitat Valenciana puja, amb caràcter definitiu, a 61.417 pessetes, conformement al detall que figura en la relació número 2 del present annex.   
I) Documentació i expedients dels serveis que s?hi traspassen   
El lliurament de la documentació d'Entitats de Previsió Social, la numeració de la qual consta en la relació número 1 i que es troba en el Registre que a aquest efecte és establert al Ministeri de Treball i Seguretat Social, es farà en el termini d'un mes des de l'aprovació d'aquest acord pel Consell de Ministres.   
J) Data d'efectivitat de la transferència   
La transferència a què fa referència aquest acord tindrà efectivitat a partir del dia 1 de juliol de 1983.   
I perquè així conste, expedim la present certificació a Madrid, a 23 de juny de 1983.-Els Secretaris de la Comissió Mixta, Gonzalo Puebla de Diego i Maria Blanca Blanquer i Prats.   
ANNEX II  
Relació de normes afectades per la transferència  
1. Llei de 6 de desembre de 1941, de Munts de Pletat i Mutualitats.   
2. Reglament de la Llei de 6 de desembre de 1941 aprovat per acord del Consell de Ministres de 26 de maig de 1943.   
3. Reial Decret 1.879/1978, de 23 de juny, pel qual es dicten normes d'aplicació a les Entitats de Previsió Social que actuen com a substitutòries de les corresponents de Seguretat Social.   
4. Reial Decret 102/1983, de 25 de gener, sobre reestructuració del Ministeri de Treball i Seguretat Social.   
Veure imatge


Còpia Permalink ELI